د خيبر ميډيکل يونيورسټۍ فزيوتهراپى آخري کال طالب علمانو صوبائى اسمبلۍ مخې ته احتجاجى مظاهره کړې او غوښتنه کړې چې حکومت دې ورته په سرکاري هسپتالونو کښې پيډ هاوس جاب ورکړى، مظاهرچيانو وينا ده چې پرائيويټ هسپتالونو د حالاتو ناجائز فائده پورته کول شروع کړي او زده کوونکو ته په پيسو انټرنشپ ورکوی

د خيبر ميډيکل يونيورسټۍ فزيوتهراپي طالب علمانو دريز خپل کړې چې د ملک په ټولو صوبو کې د فزيوتهراپي کورس مکمل کولو نه پس د پريکټيکل طالب علمانو ته يو کال هاوس جاب موقع ورکړې کيږى کومه چې د اعلی تعليم محکمې د ډګرې مکمل کولو لازمي هم ګرځولې خو له بده مرغه د خېبرپښتونخوا طالب علمانو د دی نه محرومه ساتلی شويدي د مظاهرچيانو وينا وه چې د پښتونخوا حکومت ورسره دوه کاله وړاندې هم د هاؤس جاب ورکولو وعده کړې وه کومه چې تر ننه عملي نه شوه او دا چې وړاندې فارغ التحصيل اته بيچونه هم د بی روزګارې سره مخ دي